Һаман түрбашта мәшәҡәтләнгән Биби әбей эш аралаш фәлсәфәүи уйҙарға бирелде. Белмәй әйтмәйҙәр шул, бала – бауыр ите. Тағы ла – балаңдың балаһы балдан татлы. Роберт үҙ бауыр ите булмаһа ла, ҡәҙерле. Нисегерәк ҡәҙерле бит әле! Берҙән-бер ейәнен ул йәне урынына күрә. Ейән тип бушҡа әйтмәйҙәрxadҙер әле. Тик бына исеме генә әллә нисегерәк, беҙҙеңсә түгел. Теле лә. Башҡортсаны вата ла емерә. Шулай ҙа үҙебеҙсә һөйләшеп маташыуы һәйбәт. Әтү бәғзе берәүҙәр туған телен бөтөнләй белмәй, белергә лә теләмәй. Ярай, уныһы ғына була торған хәл, заманаһы, мәктәбе шулай. Иң мөһиме, тәүфиҡлы булһын, бәхете урап үтмәһен...